Neljapäev - varahommikul profülaktiline aspiriin ja lennukile. Päev Rootsis möödub toimekalt kuni  teateni, et mu lend on tühistatud. Arlanda lennujaamas pole tundide viisi midagi teha. Varastan SASi Frankfurdi lennu väravasse lükatud ajalehestendilt kõik variandid inglise ja meeleheites isegi saksakeelsetest lehtedest ning üritan aega tappa. Neetud, et ma arvuti koju jätsin! Passimisest tekib vasakusse peapoolde tukslev valu. Ibumax aitab - kui lõpuks ometi lennukile jõuan, on valu kadunud.